  Z A P I S N I K

10. sjednice Vijeća Gradske  četvrti Stenjevec
održane 24. travnja 2018.
 Sjednica se održava u prostorijama PU Susedgrad, dvorana na 3. katu s početkom u 18,30 sati.  
Sjednicom predsjedava predsjednik VGČ Stenjevec Željko Jeger.
Konstatira se da je evidentiranjem članova utvrđeno je da je nazočno18 članova Vijeća (Ivan Zelenić na sjednicu je došao kasnije).
NAZOČNI : Željko Jeger, Zdravko Barešić, Vladimir Andrić, Vladimir Ferdelji, Domagoj Duvančić, Dominko Filipović, Vlado Kovačević, Gordana Osman, Davor Stanković, Mojmir Šoić, Slaven Imre, Ivan Zelenić, Ana Borčić, Tomislav Palac, Marko Sladoljev, Stipe Čular, Marko Milanović Litre, Zoran Šplajt,  Armando Sudar
NENAZOČNI: nema
OSTALI NAZOČNI: Kristina Starčević- voditeljica odsjeka Gradske četvrti Stenjevec, Jadranka Gobac - stručni referent,  Hrvoje Hrestak – član VMO Špansko jug
Predsjednik Željko Jeger pozdravio je goste i  nazočne članove Vijeća, te konstatirao da je sjednici nazočno 18 članova Vijeća Gradske četvrti Stenjevec i postoji potrebna većina za donošenje pravovaljanih odluka.
Predsjednik je otvorio raspravu o Zapisniku s 9. sjednice VGČ Stenjevec. 

Vlado Kovačević naveo je da u točki 1. u njegovoj izjavi umjesto riječi „ustanova“ treba navesti „stolno teniski klub“. 

Zdravko Barešić preformulirao bi prvu rečenicu u prvoj točki i kao predlagatelja naveo Klub vijećnika HDZ-a. 

Predsjednik Željko predložio je glasovanje o verifikaciji zapisnika s navedenim izmjenama.  
Konstatira se da je jednoglasno sa 17 glasova „za“ verificiran Zapisnik s 9. sjednice VGČ Stenjevec. 

Predsjednik Željko Jeger predložio je dnevni red s nadopunom dnevnog reda točkom 5. Prijedlog zaključka o korištenju sredstava s pozicije 174/3229 ¨ostali nespomenuti rashodi poslovanja¨ Vijeća Gradske četvrti Stenjevec

Predložio je glasovanje o usvajanju prijedloga dnevnog rada s nadopunom. 
Konstatira se da je jednoglasno sa 17 glasova „za“ usvojen slijedeći: 


DNEVNI RED:
1. Izvješće Mandatnog povjerenstva o prestanku obnašanja dužnosti zamjenice člana Vijeća

2. Prijedlog zaključka o prestanku obnašanja dužnosti zamjenice člana Vijeća Gradske četvrti Stenjevec

3. Prometna problematika na području Gradske četvrti Stenjevec

4. Inicijativa za uređenje Sokolske ulice

5. Prijedlog zaključka o korištenju sredstava s pozicije 174/3229 ¨ostali nespomenuti rashodi poslovanja¨ Vijeća Gradske četvrti Stenjevec

6. Prijedlog izmjene načina raspodjele sredstava gradskim četvrtima i mjesnim odborima

7. Prijedlozi zaključaka- davanje mišljenja po članku 86. Statuta Grada Zagreba

8. Informacije, pitanja i prijedlozi 

Točka 1.
Izvješće Mandatnog povjerenstva o prestanku obnašanja dužnosti zamjenice člana Vijeća

Izvješće mandatnog povjerenstva pročitao je predsjednik mandatnog povjerenstva Dominko Filipović.

IZVJEŠĆE

o prestanku obnašanja dužnosti zamjenice člana Vijeća Gradske četvrti Stenjevec i početku obnašanja dužnosti zamjenika člana Vijeća

I.


A)Mandatno povjerenstvo utvrđuje da je Ivan Pernar , na izborima za članove vijeća gradskih četvrti, održanim 21. svibnja 2017.,izabran na kandidacijskoj listi ŽIVI ZID za člana Vijeća Gradske četvrti Stenjevec. 

Na 1. konstituirajućoj sjednici Vijeća Gradske četvrti Stenjevec, dana 20. srpnja 2017., Ivan Pernar svoj je mandat stavio u mirovanje iz osobnih razloga. 

Kandidacijska lista ŽIVI ZID  je za zamjenika člana Vijeća, dana 12. lipnja 2017., predložila Anu Tomić, koja je sukladno zaprimljenoj Odluci kandidacijske liste, dana 20. srpnja 2017., počela obnašati dužnost zamjenice člana.

B)Ana Tomić  podnijela je zahtjev za prestanak obnašanja dužnosti zamjenice članaVijeća Gradske četvrti Stenjevec, 6. travnja 2018.

Ana Tomić od dana 14. travnja 2018. prestaje obnašati dužnost zamjenice člana Vijeća.

Kandidacijska lista ŽIVI ZID je za novog zamjenika člana Vijeća Gradske četvrti Stenjevec dana 19. travnja 2018., predložila Armanda Sudara, koji sukladno zaprimljenoj Odluci kandidacijske liste, dana 19. travnja 2018. počinje obnašati dužnost zamjenika člana.
II.


Mandatno povjerenstvo predlaže Vijeću da prihvati ovo izvješće i donese Zaključak o prestanku mirovanja mandata člana Vijeća Gradske četvrti Stenjevec i prestanku obnašanja dužnosti zamjenice člana, u predloženom tekstu.
Predsjednik je predložio glasovanje o Izvješću. 

Konstatira se da je jednoglasno sa 17 glasova „za“ usvojeno Izvješće mandatnog povjerenstva. 

Točka 2. 
Prijedlog zaključka o prestanku obnašanja dužnosti zamjenice člana Vijeća Gradske četvrti Stenjevec

Predsjednik je pročitao prijedlog zaključka. Nije bilo prijavljenih za raspravu. Predsjednik je predložio glasovanje o prijedlogu. 

Konstatira se da je jednoglasno sa 17 glasova „za“ usvojen slijedeći:

ZAKLJUČAK
o prestanku obnašanja dužnosti zamjenice člana Vijeća i početku obnašanja dužnosti zamjenika člana Vijeća

1. Prihvaća se Izvješće Mandatnog povjerenstva o prestanku obnašanja dužnosti  
     zamjenice člana Vijeća i početku obnašanja dužnosti zamjenika člana Vijeća.

2.  Dana 14. travnja 2018. Ana Tomić prestaje obnašati dužnost zamjenice

 člana Vijeća Ivana Pernara.

3.  Dana 19. travnja 2018. Armando Sudar počinje obnašati dužnost zamjenika člana 


     Vijeća.
4.  Ovaj će zaključak biti objavljen u Službenom  glasniku Grada Zagreba.

Nakon usvajanja Zaključka predsjednik je pozvao novog člana VGČ Stenjevec Armanda Sudara na polaganje prisege. 
Predsjednik je pročitao prisegu:

PRISEGA

ČLANA VIJEĆA GRADSKE ČETVRTI

STENJEVEC

Ja, Armando Sudar, prisežem, svojom čašću, da ću dužnost člana Vijeća Gradske četvrti Stenjevec obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Gradske četvrti Stenjevec, Grada Zagreba i Republike Hrvatske.
Armando Sudar izjavio je:“Prisežem“. 

Predsjednik je zamolio Armanda Sudara da ugasi mobitel kojim snima sjednicu u skladu sa zaključkom VGČ Stenjevec o snimanu sjednica. Izrekao je prvu opomenu. Izrekao je i drugu opomenu i zamolio Armanda Sudara da ugasi kameru i udalji se sa sjednice. 
Armando Sudar napušta sjednicu. 

Točka 3. 

Prometna problematika na području Gradske četvrti Stenjevec

Predsjednik je dao riječ Domagoju Duvančiću da ispred radnog tijela obrazloži prijedloge zaključaka vezano uz prometnu problematiku. 

Domagoj Duvančić naveo je da je radno tijelo razmotrilo zahtjeve vezano uz rotor kod hotela „Antunović, proširenje skretanja ulice Ante Mike Tripala prema Pavlenskom putu, izlaz iz Fortisove na Gučetićevu, izgradnja mosta – produžetak ulice Vlade Gotovca, prometni znak na Stenjevečkoj ulici, stupiće Pergošićeva, uspornike na ulici Špansko, uspornici u ulici Slavka Batušića i stupiće na križanju ulica Donje Vrapče i Ante Topić Mimare i obrazložio prijedloge. 
Od Gradskog ureda za prostorno uređenje Vijeće je dobilo upit vezano uz postavljanje stupića na Šoljanovoj ulici kod kbr. 7 i 7a i stupića Šoljanova kod k.br. 37. Gradski ured zatražio je očitovanje da li Vijeće može to financirati iz sredstava za MKA.  Izvijestio je nazočne da je Vijeće donijelo zaključak o postavljanju zabrane parkiranja i zaustavljanja u Brezdaničkoj ulici. Sada građani sakupljaju potpise za peticiju protiv postavljanja znaka. 

Hrvoje Hrestak naveo je da se u Šoljanovoj kod kbr. 37 stupići neće postavljati na nogostup nego na kolnik. Krivo je definirana lokacija. 

Vladimir Andrić naveo je da se je rotor beskoristan ukoliko je u blizini semafor, što je slučaj kod Hotela „Antunović“, a uništit će se zelenilo. Smatra da izlaz iz Fortisove na Gučetićevu ne bi bilo dobro raditi jer ulice nisu u istoj razini, a i pokrenut će se odvijanje prometa po toj ulici, a to nije ulica već parkiralište. Smatra da znak prvenstva prolaza u Stenjevečkoj ulici nema smisla. 
Tomislav Palac smatra da treba zaustaviti preizgrađenost u naseljima, neko rješenje u prometu će se morati smisliti obzirom na gradnju stambenih zgrada koja je u tijeku.

Ivan Zelenić dolazi na sjednicu. 

Vlado Kovačević smatra da o uređenju izlaza iz Fortisove na Gučetićevu treba odlučiti Gradski ured za promet. Vijeće zahtjev može dati. 

Vladimir Andrić ponovo navodi da se ne bi trebala raditi ulica od parkirališta. 

Marko Milanović Litre smatra da bi se izlaz moglo ograničiti na desno skretanje pa bi to tako funkcioniralo. 

Vladimir Ferdelji naveo je da uspornici na ulici Donje Vrapče nisu potrebi već sad ih ima previše, a i semafori su tamo. 

Zdravko Berašić naveo je da je Fortisova ulica jednosmjerna i nije nepregledno te bi se izlaz na Gučetićevu mogao urediti. Predložio je da se odloži donošenje zaključaka za odloži za slijedeću sjednicu radi detaljnije pripreme. 
Vijeće se usuglasilo da se donošenje zaključaka odgodi za slijedeću sjednicu. 

Točka 4. 

Inicijativa za uređenje Sokolske ulice

Predsjednik Željko Jeger pročitao je dopis pročelnice GU za mjesnu samoupravu i Zaključak VMO  Matija Gubec. 
Vladimir Andrić naveo je da je zidić privatno vlasništvo, a nogostup bi zadirao u površinu u vlasništvu „Hrvatskih voda“. Postavio je upit što je sa inicijativom produženja Tomislavove ulice i pothodnikom za pješake kod rampe?

Predsjednik smatra da Grad napravi ono što može to je ionako njihova inicijativa. 

Zoran Šplajt smatra da ne bi trebalo ići u uređenje Sokolske ulice jer se tamo projektira Tomislavova ulica i tamo treba graditi pothodnik. Za tu gradnju trebat će kopati tamo gdje bi se sada uredilo. Treba inzistirati na izgradnji Tomislavove ulice, a ne da se dokumentacija zadržava. 

Predsjednik je naveo da ne možemo gledati samo interes GČ Stenjevec, ovdje je uključena i GČ Črnomerec i o tome treba voditi računa.

Vladimir Andrić  naveo je da je u GUP-u predviđen produžetak Tomislavove ulice, sve je pripremljeno, a ovo se gura kako bi se zaustavila izgradnja Tomislavove ulice jer je potrebno puno novaca. 
Vladimir Ferdelji je predložio da se konstantno dva puta mjesečno šalju požurnice za produžetak Tomislavove ulice. 

Nakon provedene rasprave predsjednik je predložio glasovanje o prijedlogu Zaključka.

Konstatira se da je jednoglasno s 18 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec suglasno je s zaključkom koji je Vijeće Mjesnog odbora ¨Matija Gubec¨ donijelo na 11. sjednici, održanoj 20. travnja 2018., kojim se traži obnova i sanacija Sokolske ulice i proširenje nogostupa na zapadnoj strani.
Točka 5. 

Prijedlog zaključka o korištenju sredstava s pozicije 174/3229 ¨ostali nespomenuti rashodi poslovanja¨ Vijeća Gradske četvrti Stenjevec

Predsjednik je pročitao prijedlog zaključka. Otvorio je raspravu. Nije bilo prijavljenih za raspravu. Predložio je glasovanje o prijedlogu. 

Konstatira se da je jednoglasno s 18 glasova „za“ usvojen slijedeći: 

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 174/3229 „ostali nespomenuti rashodi poslovanja“ Vijeća Gradske četvrti Stenjevec  za nabavu potrošnog materijala za radionicu u OŠ Malešnica u iznosu 4.875,00 kn  prema ponudi 005/2018. zadruge ZEZ za trgovinu i usluge.

     2.   Ovaj će zaključak izvršiti Gradski ured za mjesnu samoupravu. 
Točka 6. 
Prijedlog izmjene načina raspodjele sredstava gradskim četvrtima i mjesnim odborima

Predsjednik je otvorio raspravu. 

Vladimir Andrić smatra da bi to netko trebao obrazložiti. 

Predsjednik je naveo da je on također postavio pitanje da netko obrazloži prijedlog, to je kompleksno obrazloženje zašto je to tako. 
Vladimir Andrić smatra da su Vijeću smanjena sredstva na ovaj način. Vijeće ne može biti odgovorno za smanjenje sredstava. Predložio je da se ovaj prijedlog ne usvoji jer će Vijeće imati manje novaca za održavanje komunalne infrastrukture.
Kristina Starčević navela je da ovdje nije riječ o tome da će biti manje novaca. Novi je način raspodjele sredstava, a ne količina sredstava. Količina sredstava ovisi o Proračunu. 
Predsjednik je naveo da Vijeće može dati primjedbu ukoliko nije zadovoljno s prijedlogom.
Vladimir Ferdelji navodi da se iznos sredstava kojim raspolaže mjesna samouprava u Proračunu smanjio. 

Nakon provedene rasprave predsjednik je pročitao prijedlog zaključka i dao na glasovanje. 

Konstatira se da je većinom glasova i to 15 „za“ i 3 „suzdržana“ usvojen slijedeći: 





       Z A K LJ U Č A K 

Vijeće Gradske četvrti Stenjevec nema primjedbe na Prijedlog izmjena načina raspodjele sredstava gradskim četvrtima i mjesnim odborima.

Točka 7. 

Prijedlozi zaključaka- davanje mišljenja po članku 86. Statuta Grada Zagreba

7.1. 

Plan gospodarenja otpadom

Vladimir Ferdelji navodi da u Planu nije riješeno ništa i nadalje se naplaćuje odvoz otpada po količini. Sve je ostalo neutralno. Plan gospodarenja otpadom oslanja se na GUP i sve je riješeno u GUP-u na mala vrata. U Planu gospodarenja otpadom samo se preuzimaju stvari koje su u prostornom planu riješena. 

Vladimir Andrić naveo je da je nelogično to što se uvodi novi sistem naplate, a nije napravljeno sve što je bilo potrebno da bi se to dobro organiziralo. 

Predsjednik je izvijestio nazočne o tribini koja je održana u VMO Špansko sjever i smatra da nije jasno obrazloženo kako će to izgledati. Smatra da je osnovni problem u broju odvoza. Smatra da Vijeće nema dovoljno informacija o ovom planu pa je predložio izuzimanje prijedloga iz glasovanja. 
7.2. 
Odvojeno prikupljanje otpada

Konstatira se da je sa 11 glasova „za“ , 6 glasova „protiv“ i 1 „suzdržanim“ usvojen sljedeći





       Z A K LJ U Č A K 

Vijeće Gradske četvrti Stenjevec suglasno je Usporednom analizom rješenja za postavljanje spremnika za odvojeno prikupljanje otpada.

7.3. 

Odluka o dopuni Odluke o izvršenju proračuna

Vladimir Ferdelji naveo je da će se oprostiti dugovi za komunalnu naknadu ili komunalni doprinos. Treba utvrditi kriterija po kojima bi se to i radilo. Smatra da bi ovo trebalo podržati. 
Konstatira se da je 16glasova „za“ i 2 „suzdržana“    usvojen slijedeći:  





       Z A K LJ U Č A K 

Vijeće Gradske četvrti Stenjevec suglasno je s Odlukom o dopuni Odluke o izvršavanju Proračuna Grada Zagreba za 2018.
7.4. 

 Model strateškog  partnerstva Imunološki zavod pokretanje proizvodnje

Konstatira se da je većinom glasova i to 11 glasova „za“ 1 glasom „protiv“ i 5 „suzdržana usvojen slijedeći:






       Z A K LJ U Č A K 

Vijeće Gradske četvrti Stenjevec suglasno je s Prihvaćanjem Modela strateškog partnerstva za pokretanje proizvodnje u Imunološkom zavodu između Grada Zagreba i Vlade Republike Hrvatske.
7.5. 
Odluka o javnim priznanjima Grada Zagreba 

Konstatira se da je većinom glasova i to s 10 glasova „za“ i 7 „suzdržanih“ usvojen slijedeći:






       Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o izmjenama i dopuni Odluke o javnim priznanjima Grada Zagreba.
7.6. 
Odluka o novčanoj pomoći za roditelje odgojitelje

Konstatira se da je većinom glasova i to s 16 glasova „za“ i 1 „suzdržanim“ usvojen slijedeći:






       Z A K LJ U Č A K 

Vijeće Gradske četvrti Stenjevec suglasno je s Odlukom o novčanoj pomoći za roditelja odgojitelja.
7.6. 

Odluka o izboru Zajednice ponuditelja Pokop d.o.o.
U raspravi su sudjelovali Tomislav Palac, Vladimir Ferdelji, Željko Jeger.
Konstatira se da je s 12 glasova „za“ i 5 „protiv“ i 1 „suzdržanim“ usvojen slijedeći: 

       




Z A K LJ U Č A K 

Vijeće Gradske četvrti Stenjevec suglasno je s Odlukom o izboru Zajednice ponuditelja Pokop d.o.o. za povjeravanje obavljanja poslova prijevoza pokojnika koji se financiraju iz proračuna Grada Zagreba.

7.7. 

Odluka o izmjenama i  dopunama odluke o odrađivanju poslova na javnoj rasvjeti povučena je sa dnevnog reda. 
7.8. 

Odluka o izmjeni i dopuni Odluke o komunalnoj naknadi

U raspravi je sudjelovao Vladimir Ferdelji. 

Nakon provedene rasprave glasovalo se o prijedlogu. 

Konstatira se da je većinom glasova i to s 16 glasova „za“ i 2 „suzdržana“ usvojen slijedeći. 

 




       Z A K LJ U Č A K 

Vijeće Gradske četvrti Stenjevec suglasno je s Odlukom o izmjeni i dopuni Odluke o komunalnoj naknadi.

7.9.

Odluka o osnivanju postrojbi civilne zaštite opće namjene Grada Zagreba
Vladimir Ferdelji naveo je da je organizacija civilne zaštite dosta zapuštena pa se sad pokušava to bolje organizirati. 

Nakon provedene rasprave predsjednik je predložio glasovanje o prijedlogu. 

Konstatira se da je većinom glasova i to s 17 glasova „za“ i 1 „suzdržanim“ usvojen slijedeći: 






       Z A K LJ U Č A K 

Vijeće Gradske četvrti Stenjevec suglasno je s Odlukom o osnivanju postrojbi civilne zaštite opće namjene Grada Zagreba.
7.10. 

Odluka o izmjeni i dopuni Odluke o osnivanju specijalističkih postroji civilne zaštite 

Konstatira se da je većinom glasova i to s 17 glasova „za“ i 1 „suzdržanim“ usvojen slijedeći:





       Z A K LJ U Č A K 

Vijeće Gradske četvrti Stenjevec suglasno je s Odlukom o osnivanju postrojbi civilne zaštite specijalističke namjene Grada Zagreba.
7.11. 

Odluka o izmjeni i dopuni Odluke o obavljanju osnivačkih prava i obaveza nad javnom vatrogasnom postrojbom Grada Zagreba
Konstatira se da je većinom glasova i to s 16 glasova „za“ i 2 „suzdržana“ usvojen slijedeći:

  




    Z A K LJ U Č A K 

Vijeće Gradske četvrti Stenjevec suglasno je s Odlukom o izmjeni i dopuni Odluke o obavljanju osnivačkih prava i obveza nad Javnom vatrogasnom postrojbom Grada Zagreba.
7.12.

Odluka o utvrđivanju lokacije za kupanje i trajanje kupališne sezone 2018. 

U raspravi je sudjelovao Vladimir Ferdelji.

Konstatira se da je većinom glasova i to s 12 glasova „za“, 4 glasa „protiv“ i 2 „suzdržana“ usvojen slijedeći: 

Z A K LJ U Č A K 

Vijeće Gradske četvrti Stenjevec suglasno je s Odlukom o utvrđivanju lokacija za kupanje i trajanja kupališne sezone u 2018.
7.13.

Odluka o proširenju djelatnosti dječje bolnice Srebrnjak

U raspravi su sudjelovali Vladimir Ferdelji, Stipe Čular

Nakon provedene rasprave predsjednik je predložio glasovanje o prijedlogu. 

Konstatira se da je većinom glasova i to s 16 glasova „za“, 1 glasom „protiv“ i 1 „suzdržanim“ usvojen slijedeći:






       Z A K LJ U Č A K 

Vijeće Gradske četvrti Stenjevec suglasno je s Odlukom o proširenju djelatnosti Dječje bolnice Srebrnjak.
7.14.

Odluka o stipendiji Grada Zagreba za izvrsnost
Konstatira se da je s 17 glasova „za“ i 1 „suzdržanim“ usvojen slijedeći:






       Z A K LJ U Č A K 

Vijeće Gradske četvrti Stenjevec suglasno je s Odlukom o Stipendiji Grada Zagreba za izvrsnost.
7.15.

Odluka o izmjenama i dopunama odluke o stipendiji Grada Zagreba za nagrađene učenike srednjih škola na međunarodnom natjecanjima

Konstatira se da je s 17 glasova „za“ i 1 „suzdržanim“ usvojen slijedeći:






       Z A K LJ U Č A K 

Vijeće Gradske četvrti Stenjevec suglasno je s Odlukom o izmjenama i dopuni Odluke o Stipendiji Grada Zagreba za nagrađene učenike srednjih škola na međunarodnim natjecanjima.
7.16. 

Odluka o stipendiji Grada Zagreba za učenike koji se obrazuju za deficitarna zanimanja

Konstatira se da je većinom glasova i to s 17 glasova „za“ 1 „suzdržanim“ usvojen slijedeći.






       Z A K LJ U Č A K 

Vijeće Gradske četvrti Stenjevec suglasno je s Odlukom o Stipendiji Grada Zagreba za učenike koji se obrazuju za deficitarna zanimanja za potrebe obrtništva.

7.17. 
Odluka o stipendiji Grada Zagreba za učenike i studente pripadnike romske manjine

Konstatira se da je većinom glasova i to s 17 glasova „za“ i 1 „suzdržanim“ usvojen slijedeći: 






       Z A K LJ U Č A K 

Vijeće Gradske četvrti Stenjevec suglasno je s Odlukom o Stipendiji Grada Zagreba za učenike i studente pripadnike romske nacionalne manjine.

7.18.

Sklapanje Ugovora radi rekonstrukcije dijela ulice Jankomir

Konstatira se da je većim glasova i to s 12 glasova „za“, 4 glasa „protiv“ i 2 „suzdržanim usvojen slijedeći: 
Z A K LJ U Č A K
Vijeće Gradske četvrti Stenjevec suglasno je sa sklapanjem Ugovora radi rekonstrukcije dijela Ulice Jankomir – Nevenka Vojnić i N-di d.o.o.

7.19. 

Sklapanje sporazuma za o plaćanju godišnje naknade za korištenje nekretnina društva Zračne luke Zagreb d.o.o.
U raspravi su sudjelovali Vladimir Ferdelji, Vladimir Andrić. Nakon provedene rasprave predsjednik je predložio glasovanje o prijedlogu. 

Konstatira se da je većinom glasova i to s 17 „za“ i 1 „suzdržana“ usvojen slijedeći: 





       Z A K LJ U Č A K 

Vijeće Gradske četvrti Stenjevec nije suglasno s Sklapanjem Sporazuma o plaćanju godišnje naknade za korištenje nekretnina društva Zračne luke Zagreb d.o.o.
7.20. 
Sklapanje I. dodatka Ugovoru o pružanju komunalne usluge i o nadoknadi dijela troškova prijevoza putnika u javnom prometu

U raspravi je sudjelovao Vladimir Ferdelji 

Nakon provedene rasprave predsjednik je predložio glasovanje o prijedlogu. 

Konstatira se da je većinom glasova i to s 12 glasova „za“ i 6 “suzdržanih“ usvojen slijedeći: 






       Z A K LJ U Č A K 

Vijeće Gradske četvrti Stenjevec suglasno je sa Sklapanjem I. Dodatka Ugovoru o pružanju komunalne usluge i o nadoknadi dijela troškova prijevoza putnika u javnom prometu.
Točka 8. 
Informacije, pitanja i prijedlozi 

Marko Milanović Litre obavijestio je nazočne da je 19. i 20. 05. Trideseta godišnjica BK Špansko, održat će se međunarodni turnir i bit će pozvani svi članovi Vijeća. Boćanje kao sport se na području gradske četvrti razvija, ima sve više boćališta. 

Davor Stanković postavio je pitanje što je sa Trgom Ivana Kukuljevića, da li je završena sanacija i koliko je to koštalo? Građani s parkirališta kod placa Špansko postavili su upit o klamericama koje su rasklimane, treba ih na neki način popraviti. Također je naveo da je poslao upit o sanaciji mosta na potoku Vrapčak kod Švarčanske ulice. 

Kristina Starčević navela je da je mail o mostu proslijeđen „Hrvatskim vodama“ , a poslat će se i dopis. 

Predsjednik Željko Jeger izvijestio je nazočne o događajima vezanim uz GČ Stenjevec. U roku od 15 dana dva puta su održani sastanci s Gradonačelnikom. Prvi sastanak bio je vezan uz Dom zdravlja. Na tom sastanku je bilo zabrinjavajuće da postoji grupa ljudi koja intenzivno zagovara adaptaciju Doma zdravlja, a ne izgradnju, išli su tako daleko da su već izradili dio dokumentacije. Sad je došlo do pomutnje kad je postavljen zahtjev za izgradnjom novog objekta za dom zdravlja. 
Neriješeni imovinsko pravni odnosi koji se stalno spominju ne postoje. Sve je čisto. Gradonačelnik je prihvatio da se ide u izgradnju novog objekta, zanimalo ga je što će biti sa starim objektom. Predsjednik je predložio je da se napravi Dom kulture koji i gradskoj četvrti nema. Zatražio je nazočne da se svi uključe u rješavanje ovog problema. 

Stipe Čular naveo je da od ukupnog broja stanovnika Gradske četvrti Stenjevec skoro pola ima liječnika primarne zaštite na drugim dijelovima grada. Liječnici koji rade u Gradskoj četvrti su prekapacitirani. 

Željko Jeger naveo je da je Pročelnica uputila zahtjev Jeleću za izradu projektnog zadatka. 

Ivan Zelenić predložio je da Vijeće proba razmisliti o prestanku postavljanja uspornika i uspostavljanje zona smirenog prometa. Tako bi se biciklističke staze mogle smjestiti uz rub prometnice. 

Željko Jeger naveo je da se na drugom sastanku kod Gradonačelnika tema bila Tržnica i bazen. Bili su ljudi iz Holdinga. Tržnice nisu osigurale novac za uređenje, novac za projekt osiguralo je samo Vijeće. Nije utvrđeno tko će dati novac ali uređenje Tržnice mora ići. Idejni projekat je napravljen sad ga samo netko mora potpisati, a nitko ne reagira. Bazen je nešto što svi tvrde da Gradska četvrt neće dobiti. To nije točno, ali opet se kao problem javlja Grad. Već su izgubili četiri mjeseca, a tek sad se počelo dogovarati s projektantom. 

Vladimir Andrić naveo je da bi trebalo napraviti zbor građana za dom zdravlja jer je to u interesu svih stanovnika. 

Tomislav Palac postavio je upit da li se može doći do projekta za vježbalište kod OŠ Tituš Brezovački koji je plaćen. Možda bi se moglo nešto ispregovarati u cilju smanjenja cijene sprava. 
Marko Milanović Litre postavio je upit da li se kontaktira s GČ Podsused Vrapče jer su navodno pokrenuli projekte otvaranja podvožnjaka Dubravica i dokumentacija za izgradnju podvožnjaka 

Medpotoki. 

Predsjednik je naveo da su troškovnici u sjedištu GČ i svatko tko želi može se uključiti i pogledati troškovnike. 




Završeno u 21,10
Napomena: sjednica je fonografski snimana 

Zapisničar:

Jadranka Gobac
Predsjednik

Vijeća Gradske četvrti Stenjevec
Željko Jeger
